Legal Document

Category: 44

Text:
3. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 159960 της 5/21 Δεκ. 1966 (ΦΕΚ  Β΄ 775)  Περί ιατρικής εξετάσεως φοιτητών δια την εγγραφήν των εις το Πανεπιστήμιον Αθηνών. Έχοντες υπόψη: 1)Την παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του υπ’ αριθ. 4263/1962 Ν. Δ/τος και 2)την πρότασιν της Συγκλήτου του Πανεπιστημίου Αθηνών (συνεδρία 8.11.1966), αποφασίζομεν: Η υπό το άρθρ. 12 του Νόμ. 696/1943 διατηρηθέντος εν ισχύϊ δια της υπ’ αριθ. 295/1946 πράξεως του Υπουργικού Συμβουλίου απαιτουμένη δια την εγγραφήν των φοιτητών εις το Πανεπιστήμιον Αθηνών υποχρεωτική ακτινογράφησις, ως και απαιτουμένη φυσική ή εργαστηριακή εξέτασις αυτών, ότι δεν πάσχουν εξ ωρισμένων νοσημάτων, περιορίζεται εφ’ εξής εις την υποχρέωσιν των φοιτητών, όπως υποβάλλουν ιατρικήν βεβαίωσιν εκδιδομένην υπό της υγειονομικής Υπηρεσίας της Πανεπιστημιακής Λέσχης ή ιατρού δημοσίου υπαλλήλου ή ιατρού υπαλλήλου ΝΠΔΔ. Η προθεσμία προς υποβολήν της βεβαιώσεως ταύτης εξικνείται μέχρι του τελευταίου προ της προσελεύσεως αυτών εις εξετάσεις 30θημέρου. Σελ. 256(ε) Τεύχος Ζ71 Σελ. 80